ඉඩම් ක්ෂේත්‍රයට අදාළ ප්‍රධාන පනත් සියල්ල කඩිනමින් සංශෝධනය කිරීමට කටයුතු කරන ලෙස ජනාධිපති මහින්ද රාජපක්ෂ මහතා ඉඩම් හා ඉඩම් සංවර්ධන අමාත්‍යාංශ ලේකම්වරයාට ඊයේ (1) උපදෙස් දුන්නේය.අතීතයේදී සම්මත කරන ලදුව ජනතාවට බාධාවක් වන ලෙස ක්‍රියාත්මක වන පැරණි නීති සියල්ල අදට ගැළපෙන පරිදි සංශෝධනය කිරීමේ වැදගත්කමත් ජනාධිපතිවරයා පෙන්වා දුන්නේය.රජ‍යේ ආයතනවල ක්‍රියාපටිපාටිය සම්බන්ධයෙන් පුවත්පත්වල පළ වන වාර්තා සම්බන්ධයෙන් කරුණු පරීක්ෂා කර අදාළ පියවර ගැනීමටත් ඒවායේ වැරැදි, නිවැරැදිභාවය දන්වා යැවීමටත් කටයුතු කළ යුතු බව පැවසූ ජනාධිපතිවරයා ඒ සඳහා නිලධාරියකු යොදවන ලෙස උපදෙස් දුන්නේය.ජනාධිපතිවරයා මෙසේ උපදෙස් දුන්නේ ඉඩම් හා ඉඩම් සංවර්ධන අමාත්‍යාංශයේ ප්‍රගති සමාලෝචන රැස්වීමට එම අමාත්‍යාංශයේදී ඊයේ එක්වෙමිනි.අමාත්‍යාංශයේ වත්මන් ප්‍රගතිය සහ ඉදිරි වැඩපිළිවෙළ මෙහිදී සාකච්ඡා කෙරුණු අතර රජයේ ඉඩම් අනවසරයෙන් අත්පත් කර ගැනීම සම්බන්ධයෙන් විශේෂ අවධානයක් යොමු කෙරිණ.